《秋夜雨凉一首》
宋代·苏籀

寸念微情浩莫缄，此生殊阙住山庵。
老怀钓港伴侯喜，道契涛江见陆参。
调气从前深造孟，名官早欲问於郯。
家书时燠何曾读，整顿尘编拂白蟫。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。